ఫ్రాన్ జోనాస్

ఫ్రాన్సెస్ సిసిలియా జోనాస్ (జననం 2004, ఏప్రిల్ 8) న్యూజీలాండ్ క్రికెటర్. ఆక్లాండ్ తరపున స్లో లెఫ్ట్ ఆర్మ్ ఆర్థోడాక్స్ బౌలర్‌గా ఆడుతుంది. 2021 ఫిబ్రవరిలో, ఇంగ్లాండ్‌తో జరిగిన మహిళల వన్డే ఇంటర్నేషనల్ మ్యాచ్‌ల కోసం, జోనాస్ న్యూజీలాండ్ మహిళల క్రికెట్ జట్టుకు తన తొలిసారిగా ఎంపికయింది. జోనాస్ ఎడమచేతి ఆర్థోడాక్స్ స్పిన్నర్ గా రాణించింది.

క్రికెట్ రంగం 
తన ఆరేళ్ళ వయస్సులో క్రికెట్ ఆడటం ప్రారంభించింది. 10 సంవత్సరాల వయస్సు వరకు, అబ్బాయిల జట్లలో ఆడింది. న్యూజీలాండ్‌లోని ఆక్లాండ్‌లోని కార్న్‌వాల్ క్రికెట్ క్లబ్, అలాగే న్యూజీలాండ్ అండర్-22 ఇండోర్ క్రికెట్ జట్టు కోసం ఆడింది.

2019 డిసెంబరులో, 15 సంవత్సరాల వయస్సులో, జోనాస్ 2019-20 హాలీబర్టన్ జాన్‌స్టోన్ షీల్డ్‌లో ఆక్లాండ్ హార్ట్స్ కోసం అరంగేట్రం చేసింది. హాలీబర్టన్ జాన్‌స్టోన్ షీల్డ్ ఫైనల్‌లో మూడు వికెట్లు తీసింది, ఆక్లాండ్ హార్ట్స్ నార్తర్న్ స్పిరిట్‌ను ఓడించింది. సీజన్‌లో ఒక దశలో 2020–21 హాలీబర్టన్ జాన్‌స్టోన్ షీల్డ్‌లో తొమ్మిది వికెట్లతో అత్యధిక వికెట్లు తీసిన నాల్గవ స్థానంలో ఉంది. 2020–21 సూపర్ స్మాష్ పోటీలో ఆక్లాండ్ హార్ట్స్ తరఫున జోనాస్ ఎనిమిది వికెట్లు కూడా తీసింది.

2020 సెప్టెంబరులో, జోనాస్‌కి న్యూజీలాండ్ మహిళా క్రికెట్ జట్టు డెవలప్‌మెంట్ కాంట్రాక్ట్ ఇచ్చింది; డెవలప్‌మెంట్ కాంట్రాక్టు పొందిన అతి పిన్న వయస్కురాలు. 2021 జనవరిలో, ఫిబ్రవరి, ఏప్రిల్ మధ్య జరిగిన న్యూజీలాండ్ పోలీసు మహిళా జట్టు, న్యూజీలాండ్ ప్రావిన్షియల్ జట్టుతో జరిగే మ్యాచ్‌ల కోసం న్యూజీలాండ్ అండర్-19 జట్టులో జోనాస్ ఎంపికయింది. 2021 ఫిబ్రవరిలో, జోనాస్ ఇంగ్లాండ్‌తో జరిగిన మహిళల వన్డే ఇంటర్నేషనల్ మ్యాచ్‌ల కోసం న్యూజీలాండ్ మహిళల క్రికెట్ జట్టుకు తన తొలి పిలుపునిచ్చింది. సిరీస్‌కు సన్నద్ధతలో భాగంగా, న్యూజీలాండ్ XI మహిళల జట్టు తరపున రెండు వార్మప్ మ్యాచ్‌లలో రెండు వికెట్లు తీసింది. 2021 ఫిబ్రవరి 23న ఇంగ్లాండ్‌తో జరిగిన మ్యాచ్‌లో న్యూజీలాండ్ తరపున మహిళల వన్డేలోకి అరంగేట్రం చేసింది.

2021 మార్చిలో, ఆస్ట్రేలియాతో జరిగే సిరీస్ కోసం న్యూజీలాండ్ మహిళల ట్వంటీ20 ఇంటర్నేషనల్ జట్టులో జోనాస్ ఎంపికయింది. 2022 ఫిబ్రవరిలో, న్యూజీలాండ్‌లో జరిగే 2022 మహిళల క్రికెట్ ప్రపంచ కప్ కోసం న్యూజీలాండ్ జట్టులో ఎంపికైంది. 2022 జూన్ లో, ఇంగ్లాండ్‌లోని బర్మింగ్‌హామ్‌లో జరిగే 2022 కామన్వెల్త్ గేమ్స్‌లో క్రికెట్ టోర్నమెంట్ కోసం న్యూజీలాండ్ జట్టులో జోనాస్ ఎంపికయింది. 2022 జూలై 30న జోనాస్ మహిళల టీ20లో న్యూజీలాండ్ తరపున కామన్వెల్త్ గేమ్స్‌లో దక్షిణాఫ్రికాతో అరంగేట్రం చేసింది.

2022 డిసెంబరులో, జోనాస్ 2023 ఐసీసీ అండర్-19 మహిళల టీ20 ప్రపంచ కప్ కోసం న్యూజీలాండ్ అండర్-19 జట్టులో ఎంపికయింది.

వ్యక్తిగత జీవితం 
జోనాస్ బరాడేన్ కాలేజ్ ఆఫ్ ది సేక్రేడ్ హార్ట్‌లో చదివింది. ఈమె అన్నయ్య క్రికెటర్, తండ్రి ఆమెకు కోచ్.

మూలాలు

బాహ్య లింకులు 
 

న్యూజీలాండ్ మహిళా క్రికెట్ క్రీడాకారులు
జీవిస్తున్న ప్రజలు
2004 జననాలు
న్యూజీలాండ్ వన్డే క్రికెట్ క్రీడాకారులు
న్యూజీలాండ్ టీ20 క్రికెట్ క్రీడాకారులు
న్యూజీలాండ్ క్రికెట్ క్రీడాకారులు